[image: ]



פסק דין מדיון משמעתי מיום 15.7.2026 בעניינם של הסטודנטים 
(-) ו(-)
הקובלת בדיון: עו"ד ליאורה ארזי בן-חיים
הכרעת הדין

הסטודנטים (-) ו(-) (להלן "הסטודנטים") למדו את הקורס (-) שניתן ע"י ד"ר (-), (להלן: "המרצה") במסגרת לימודיהם  בשנה א'  בתוכנית הלימודים (-) במכללה האקדמית של תל-אביב-יפו בסמסטר ב' של שנת הלימודים תשפ"ו.
 בתאריך 14.5.2026 הגישו הסטודנטים, כל אחד בנפרד, עבודה שציון עובר בה הינו תנאי להשלמת הקורס.	בעת בדיקת העבודות, חשד המרצה כי העבודה הוכנה במשותף, בניגוד להנחיות המפורשות, וזאת מהסיבות הבאות:
בשאלה מספר 2 נדרש לציין מה השאלה המשפטית המרכזית בה עוסק פסק הדין מושא העבודה. נוסח התשובות היה שונה, אולם מהות התשובה זהה ושגויה. השאלה המרכזית לכאורה לשיטת הסטודנטים, כלל לא נדונה בפסק הדין. על כן התעורר חשדו של המרצה כי הסטודנטים נעזרו בכלי AI, על אף ששימוש ב- AI נאסר מפורשות בהנחיות לעבודה.
בנוסף, בשאלה מספר 1 נדרש להמציא דוגמא. ושני הסטודנטים בחרו דוגמה זהה – (-) – כאשר ההבדל בין התשובות הוא (-). (-) אינה דוגמה שנגזרת מפסק הדין מושא העבודה וגם בשל כך חשד המרצה כי הסטודנטים עבדו באופן משותף.
כמו כן בפרטי המידע של קובץ העבודה של (-), מופיעה (-) כמחברת הקובץ.
בהנחיות לעבודה נכתב מפורשות:
"העבודה הינה אישית ועל כל סטודנט.ית לענות עליה לבד.  למעט תשובה לשאלה מס' 6 להלן, אין להשתמש בבינה מלאכותית צורך פתרון השאלות. שימוש בבינה מלאכותית בתשובות (למעט בשאלה 6) יהווה הפרת משמעת על פי תקנון המכללה".

על כן הואשמו הסטודנטים בעבירות של "הונאה בבחינה, בבוחן, בעבודה, בתרגיל או בכל מטלה לימודית אחרת המוגשת בכתב ובכלל זאת אי ציון שיתוף של אחר או אחרים בכתיבת עבודה או תרגיל או בכל מטלה לימודית אחרת המוגשת בכתב" על פי סעיף 21.4 לתקנון, "העתקה בעבודה" על פי סעיף 21.3 לתקנון, " העברת כל תוצר של מטלה לימודית (ובכלל זאת פרויקט, עבודה, תרגיל) לגורם אחר, מלבד הגורם במכללה המורשה לקבלתו, טרם שחלף המועד הסופי הגשתו, אלא אם כן מדובר בהעברת תוצר של מטלה לימודית  לשותפים/ות לכתיבתו, שניתן אישור  מפורש של מרצה הקורס להגישו בזוגות/קבוצות." על פי סעיף 21.5 לתקנון, ו"הפרת הוראה המתייחסת לבחינה או לעבודה...". זאת, בהתאם לסעיף 3.1  ל"נוהל הגשת עבודות", הקובע כי "כל עבודה המוגשת על ידי תלמיד חייבת להיות פרי עבודתו העצמית בכל שלבי הכנתה... " על פי סעיף 21.6 לתקנון.

במהלך הדיון, טענו הסטודנטים כי רק ישבו במשותף וחשבו איך לפתור את התרגיל.
לטענתם, ביצעו לאחר מכן את המטלה בנפרד, ולא נעזרו בבינה מלאכותית.
הם ציינו שלא שמו לב שפסק הדין מופיע באתר ולקחו אותו מגוגל, וככל הנראה גוגל הטעה אותם ונתן להם פסק דין שלא קיים.
המרצה העיד כי העבודה עצמה שהוגשה על ידי כל אחד מהסטודנטים הכילה סתירה פנימית היות שהיתה שאלה שבה היתה התייחסות לפסק הדין האמיתי ושאלה אחרת בה היתה התייחסות לפסק דין מזויף.

לאור זאת מצאתי אותם חייבים בדין.

גזר הדין
המכללה מתייחסת בחומרה רבה לעבירות העתקה או הונאה בעבודה, הפוגעות במרקם  היחסים שבין המרצים לבין הסטודנטים המושתת על אימון הדדי  וכן באמינות ההסמכה  של  הציונים במכללה. בנוסף, מדובר בסטודנטים לתואר שני, שסירבו לקחת אחריות על חומרת מעשיהם.
העונשים שאני משיתה על הסטודנטים  הינם:

1. פסילת העבודה נשואת כתב הקובלנה ומתן ציון "נפסל" בקורס (-), שלמדו הסטודנטים בסמסטר ב' תשפ"ו.
2. הרחקה מלימודים במכללה לסמסטר א' תשפ"ז.
3. עונש על תנאי של הרחקה לשנה במידה והסטודנטים יורשעו בעבירה חוזרת לפי סעיף  21.4 לתקנון או לפי סעיף 21.3 לתקנון. תוקף התנאי שנתיים.



פסק הדין יפורסם בעילום שם במכללה.





___________________
           ד"ר איריס גבר 
תאריך:15.7.2026                                                                                      הממונה על המשמעת

